એક ભક્તે આવી અમ્માને દંડવત કર્યા. તેનો એક મિત્ર ઘર છોડીને ચાલ્યો ગયો હતો. તે વિવાહિત હતો. તેને પત્ની અને બે બાળકો હતા. કોઈ સ્થિર આવક ન હોવા છતાં, એશઆરામનું જીવન તે વિતાવતો હતો. આમ તે ઊંડા ઋણમાં ઉતરી ગયો. લેણદાર ઘરે આવીને પજવવા લાગ્યા પોતાની મુશ્કેલીઓમાંથી બહાર આવવાને કોઈ માર્ગ ન મળતા, છેવટે એમ કહીને ઘર છોડયું કે, પોતે સંન્યાસ લેશે. પોતાના મિત્રની આ પ્રવૃત્તિને નજરોનજર જોઈ હોવાથી, તે ભક્તે અમ્માને પૂછયું, “ઘણા લોકો માટે આશ્રમ જીવન, વાસ્તવિક જીવનમાંથી છટકવાનું નથી શું? અસહનીય કઠિનાઈઓ અને મુશ્કેલીઓનો સામનો કરવાનું આવે ત્યારે લોકો સંન્યાસ તરફ વળે છે.”